PJWขาย3.6บ.ทิสโก้เชียร์หุ้นดี
บล.ทิสโก้ร่วมขายหุ้น PJW หลังเว้นขายไอพีโอ 2 ปี ชี้หุ้นเล็กแต่พื้นฐานปึ้กทำบรรจุภัณฑ์ลูกค้าใหญ่หลายราย
17 ก.พ. 2555

บล.ทิสโก้ร่วมขายหุ้น PJW หลังเว้นขายไอพีโอ 2 ปี ชี้หุ้นเล็กแต่พื้นฐานปึ้กทำบรรจุภัณฑ์ลูกค้าใหญ่หลายราย
นายประเสริฐ ตันตยาวิทย์ หัวหน้าธุรกิจวาณิชธนกิจ บริษัทหลักทรัพย์ (บล.) ทิสโก้ เปิดเผยว่า บริษัทร่วมเป็นตัวแทนจำหน่ายหุ้นที่เสนอขายให้กับประชาชนครั้งแรก (ไอพีโอ) ของบริษัท ปัญจวัฒนาพลาสติก (PJW) จำนวน 112 ล้านหุ้น หลังจากไม่ได้เป็นแกนนำหรือร่วมเป็นตัวแทนขายหุ้นไอพีโอโดยเฉพาะบริษัทขนาดกลางเล็กมานานถึง 2 ปี 
ทั้งนี้ เห็นว่าบริษัท ปัญจวัฒนาพลาสติก มีปัจจัยพื้นฐานแน่น มีการเติบโตที่ดี เนื่องจากบริษัทประกอบธุรกิจบรรจุภัณฑ์ที่มีส่วนเกี่ยวข้องกับผู้ผลิตอันดับ 1 ของหลายธุรกิจ เช่น บรรจุภัณฑ์น้ำหล่อลื่นที่มีส่วนแบ่งการตลาดอันดับ 1 
นอกจากนี้ ผู้บริหารก็มีวิสัยทัศน์ที่จะไปเติบโตในต่างประเทศโดยเฉพาะประเทศจีนที่ชัดเจน และมีการเตรียมตัวรองรับประชาคมเศรษฐกิจอาเซียน (เออีซี) ซึ่งสอดคล้องกับนโยบายของบริษัทที่เน้นนำหุ้นไอพีโอขนาดใหญ่หรือขนาดเล็กก็ได้ เพียงแต่ต้องเป็นบริษัทที่มีปัจจัยพื้นฐานที่ดีจริงๆ 
ปี 2554 บริษัทไม่ได้ขายหุ้นไอพีโอสักราย และปี 2553 เป็นแกนนำจำหน่ายหุ้นบริษัท กันกุลเอ็นจิเนียริ่ง (GUNKUL) เข้าตลาดหลักทรัพย์ 
ขณะที่ปี 2555 บริษัทเตรียมยื่นไฟลิงบริษัท 4 แห่ง และคาดว่าจะนำเข้าจดทะเบียนตลาดหลักทรัพย์แห่งประเทศไทยทั้งหมด แบ่งเป็นอยู่ในอุตสาหกรรมขนส่งโลจิสติกส์ สินค้าไอที พัฒนาอสังหาริมทรัพย์ และสื่อบริการ ซึ่งน่าจะระดมทุนในครึ่งปีหลัง
“ปีนี้ผมมองว่าภาวะตลาดหุ้นจะมีความผันผวนน้อยกว่าปีก่อน เป็นจังหวะที่เอื้ออำนวยต่อการระดมทุน” นายประเสริฐ กล่าว
นายสมภพ กีระสุนทรพงษ์ กรรมการผู้อำนวยการ บล.ฟินันเซีย ไซรัส ในฐานะผู้จัดการการจัดจำหน่ายและรับประกันการจำหน่ายหุ้น PJW กล่าวต่อว่า PJW สรุปราคาเสนอขายที่ 3.6 บาทต่อหุ้น จากช่วงราคาที่กำหนดไว้เบื้องต้นที่ 3.583.68 บาทนับมีส่วนลด 20% ให้ผู้ลงทุน คิดจากสัดส่วนราคาปิดกำไร (พี/อี) 4 ไตรมาสที่ผ่านมา ที่ 13.8 เท่า และผลงานในช่วง 3 ปีที่ผ่านมาเติบโตปีละ 30% และมีแนวโน้มโตต่อเนื่อง
PJW จะเสนอขายในวันที่ 2022 ก.พ. และจะเข้าซื้อขายในตลาดหลักทรัพย์เอ็ม เอ ไอ ในวันที่ 28 ก.พ.นี้ ส่วนเงินที่ระดมในครั้งนี้ จำนวน 403 ล้านบาท สร้างโรงงานส่วนต่อขยายและซื้อเครื่องจักร 
ปัจจุบัน PJW มีลูกค้ารายใหญ่หลายแห่ง อาทิ บริษัท ตปท. (PTT) บริษัท เอสโซ่ (ประเทศไทย) หรือ ESSO บริษัท คาลเท็กซ์ นมตราเมจิ เป็นต้น